钦定古今图书集成/明伦汇编/官常典/第740卷 > 韩鼎新
## 钦定古今图书集成/明伦汇编/官常典/第740卷 > 韩鼎新

按《昌化县志》：“鼎新，字又铭，江都人。任本邑教谕。姿貌
魁岸，性磊落，不屑一切琐细。好学喜饮，善属文。每读
史置觥几右。至古忠臣烈士之际，辄搔首浮白歌呼，
致凭吊意。勤课士，得佳文则以酒加侑之。尝曰：‘士人
生天地间，以忠孝立身。不幸处时之末流，当以成仁
取义为则。如侍中文山诸公，岂非后学典型乎？值徽郡寇乱，躏入官舍，苛勒其金帛。鼎新曰：“寒毡耳，何馀
物？”侦其室，果萧然，欲强系以去，侮辱殊不堪。鼎新愤
激自刎死。昌人士怜之。